- Կապ չկա: Սպասենք մինչեւ մարդիկ սկսեն մեռնե՞լ: Ամեն տարի մեռնեն, հետո նո՞ր քայլերի դիմենք: Պատվաստանյութն ինչու պետք է կապ ունենա վերարտադրողական ֆունկցիայի հետ: Տեսականորեն չպետք է ունենա: Ոչ մի պատվաստանյութ առայժմ տեսականորեն չի ազդել մանկածնման ֆունկցիայի վրա: Սա ուղղակի ազդում է արգանդի պարանոցի վրա, ինչո՞ւ պետք է մանկածնման ֆունկցիայի վրա ազդի: Ի՞նչ մեխանիզմով: Ով ասում է, որ ազդում է, թող մեխանիզմն ինձ բացատրի: Գարդասիլ պատվաստանյութը վիրուս չի պարունակում, դրա մեջ մտնում է վիրուսի մասնիկ՝ սպիտակուց, որի նկատմամբ հակամարմին է առաջանում: Այդ հակամարմինների առաջացումն ինչու պետք է անպտղության կամ վիժման բերի: Ես դա չեմ հասկանում: Տեսականորեն չկա կապ, որ կարող է բարդություններ առաջացնել: Հետպատվաստումային ռեակցիաներ, ինչպես նշեցի, կարող են լինել՝ ցավ՝ սրկսկման տեղում, ջերմություն, ընդհանուր թուլություն, գլխացավ, բայց ոչ այդպիսի հեռավոր ազդեցություններ: